Ilirida
Ilirida ili Republika Ilirida je naziv za državno-politički projekat Albanaca u Makedoniji. U osnovi ove ideje je težnja za formiranjem političkog entiteta pod nazivom Ilirida, koji bi bio u federalnom ili konfederalnom odnosu prema ostatku Makedonije. Ilirida bi obuhvatala zapadne delove Makedonije nastanjene Albancima, ali i neka područja nastanjena Makedoncima. 

Deo Albanaca u Makedoniji je do sada dva puta proglašavao Republiku Iliridu, ali ni jedno od ovih proglašenja nije izazvalo bilo kakve druge akcije koje bi vodile faktičkom formiranju ovog entiteta, usled izostanka masovnije podrške ovom projektu među lokalnim Albancima.

Republika Ilirida je prvi put proglašena u januaru 1992. godine, od strane albanskih aktivista u Strugi. Drugo proglašenje ove republike dogodilo se 18. septembra 2014. u Skoplju, od strane male grupe Albanaca. Za predsednika Republike Iliride proglašen je Nevzat Halili. 

Albanski nacionalizam
Politika Makedonije
Predložene države i teritorije